Κολοράντο

Αυτό το λήμμα είναι σχετικά με την πολιτεία Κολοράντο των ΗΠΑ. Για το πρώην έδαφος των ΗΠΑ, βλέπε Έδαφος του Κολοράντο. Για τον ποταμό, βλέπε Ποταμός Κολοράντο. Για τη φυσιογραφική περιοχή, βλέπε Οροπέδιο του Κολοράντο. Για άλλες χρήσεις, βλέπε Κολοράντο (αποσαφήνιση).

Το Κολοράντο () (προφέρεται ) είναι μια πολιτεία των ΗΠΑ που περιλαμβάνει το μεγαλύτερο μέρος των Νότιων Βραχωδών Ορέων καθώς και το βορειοανατολικό τμήμα του Οροπεδίου του Κολοράντο και τη δυτική άκρη των Μεγάλων Πεδιάδων. Το Κολοράντο είναι μέρος των Δυτικών Ηνωμένων Πολιτειών, των Νοτιοδυτικών Ηνωμένων Πολιτειών, και των Ορεινών Πολιτειών. Έχει έκταση 269.601 τ.χλμ.Στατιστική Υπηρεσία ΗΠΑ Έκταση και πληθυσμό 6.013.650 κατοίκους (εκτίμηση 2025). Το Κολοράντο είναι η 8η σε έκταση και η 20ή σε πληθυσμό από τις 50 Ηνωμένες Πολιτείες.

Η πολιτεία πήρε το όνομα της από τον Ποταμό Κολοράντο, τον οποίο οι πρώτοι Ισπανοί εξερευνητές τον ονόμασαν Río Colorado λόγω της ερυθρόχρωμης (Ισπανικά:colorado) λάσπης που ο ποταμός μετέφερε από τα βουνά. Την 1 Αυγούστου 1876, ο Πρόεδρος των ΗΠΑ Οδυσσεύς Γκραντ υπέγραψε μια διακήρυξη που δεχόταν το Κολοράντο ως 38η πολιτεία. Το Κολοράντο αποκαλείται και « Πολιτεία της Εκατονταετηρίδας» επειδή έγινε δεκτή στην Ένωση το 1876, την επέτειο των εκατό ετών από τη Διακήρυξη της Ανεξαρτησίας των Ηνωμένων Πολιτειών.

Το Κολοράντο συνορεύει με τη βορειοδυτική πολιτεία του Ουαϊόμινγκ στα βόρεια, τις μεσοδυτικές πολιτείες της Νεμπράσκα και του Κάνσας στα βορειοανατολικά και τα ανατολικά, στα νότια με το Νέο Μεξικό και ένα μικρό τμήμα της νότιας πολιτείας της Οκλαχόμα, στα νοτιοδυτικά, σε ένα σημείο, με την Αριζόνα και στα δυτικά με τη Γιούτα. Οι τέσσερις πολιτείες του Κολοράντο, του Νέου Μεξικού, της Αριζόνα, και της Γιούτα συναντώνται σε ένα κοινό σημείο γνωστό ως οι Τέσσερις Γωνίες, το οποίο είναι γνωστό ως η καρδιά των Αμερικανικών Μεσοδυτικών. Το Κολοράντο είναι μία από τις τρεις μόνο πολιτείες χωρίς φυσικά σύνορα, με τις άλλες δύο να είναι το Ουαϊόμινγκ και η Γιούτα. Το Κολοράντο είναι αξιοσημείωτο για το ζωντανό τοπίο του από βουνά, δάση, τις υψηλές πεδιάδες, τα μέσα, τα φαράγγια, τα οροπέδια, τους ποταμούς και τις ερήμους.

Το Ντένβερ είναι η πρωτεύουσα και η πολυπληθέστερη πόλη του Κολοράντο. Οι κάτοικοι της πολιτείας είναι γνωστοί τυπικά ως "Κολοραντανοί", αν και ο παλαιός όρος "Κολοραντοανοί" χρησιμοποιείται ακόμη.Writers Style Guide , Colorado State University. Retrieved January 19, 2009.

 Γεωγραφία 
Τα σύνορα του Κολοράντο ήταν αρχικά ορισμένα ως γραμμές γεωγραφικού πλάτους και μήκους, κάνοντας το σχήμα του ένα τετράπλευρο γεωγραφικού πλάτους-γεωγραφικού μήκους* το οποίο εκτείνεται από 37°Β έως 41°Β γεωγραφικό πλάτος 102°03'Δ έως 109°03'Δ γεωγραφικό μήκος. Το Κολοράντο, το Ουαϊόμινγκ και η Γιούτα είναι οι μόνες πολιτείες των οποίων τα σύνορα είναι γραμμές - παράλληλοι και μεσημβρινοί.

 Όρη 
Η κορυφή του Όρους Έλμπερτ με 14.440 ft (4.401 m) υψόμετρο στην Κομητεία Λέικ είναι το υψηλότερο σημείο του Κολοράντο και των Βραχωδών Ορέων. Το Κολοράντο είναι η μόνη πολιτεία των ΗΠΑ που βρίσκεται πάνω από 1.000 μέτρα υψόμετρο. Το σημείο όπου ο ποταμός Αρικάρι εκρέει από την Κομητεία Γιούμα, (Κολοράντο), και εισρέει στην Κομητεία Τσεγιέν, Κάνσας, είναι το χαμηλότερο σημείο στο Κολοράντο σε υψόμετρο 1.011 μέτρων. Αυτό το σημείο φέρει τη διάκριση του να είναι το υψηλότερο σημείο χαμηλότερο υψομέτρου από κάθε πολιτεία.
μικρογραφία|αριστερά|Βουνά κοντά στο Μπρέκενριτζ (Κολοράντο).
μικρογραφία|αριστερά|Άποψη σε σημείο κοντά στην κορυφή του όρους Μπέλφορντ.
μικρογραφία|δεξιά|Οι ψηλότεροι αμμόλοφοι στη Βόρεια Αμερική στο Εθνικό Πάρκο και Διατηρητέα Περιοχή των Μεγάλων Αμμόλοφων στο νότιο Κολοράντο.

 Πεδιάδες 
Λίγο παραπάνω από το ένα τρίτο της έκτασης του Κολοράντο είναι επίπεδη και λοφώδης γη. Ανατολικά των Βραχωδών Ορέων είναι οι Ανατολικές Πεδιάδες του Κολοράντο των Υψηλών Πεδιάδων, το τμήμα των Μεγάλων Πεδιάδων μέσα στο Κολοράντο με υψόμετρα που κυμαίνονται από περίπου 1.020 έως 2.240 μέτρα. Οι μεσοδυτικές πολιτείες με πεδιάδες του Κάνσας και της Νεμπράσκα συνορεύουν με το Κολοράντο στα ανατολικά και βορειοανατολικά. Οι πεδιάδες του Κολοράντο συχνά θεωρούνται λιβάδια, αλλά ουσιαστικά μπορεί να περιέχουν τεμάχια δάση φυλλοβόλων, λόφων, και φαράγγια, παρομοίως με τις υψηλές πεδιάδες στο Νέο Μεξικό επίσης. Το Ανατολικό Κολοράντο καλύπτεται τώρα κυρίως από χωράφια, μαζί με μικρά αγροτικά χωριά και κωμοπόλεις. Οι κατακρημνίσεις είναι καλές, με μέσο όρο από 380 έως 630 χιλιοστόμετρα ετησίως. Τα καλοκαίρια στις πεδιάδες είναι κανονικά ζεστά και ξηρά, ενώ οι χειμώνες είναι συχνά αρκετά κρύοι, με χιόνι, και παγωμένοι. Το καλαμπόκι, το σιτάρι, το σανό, η σόγια, και η βρώμη είναι τυπικά προϊόντα, και οι περισσότερες κωμοπόλεις και χωριά σε αυτή την περιοχή υπερηφανεύονται για έναν πύργο νερού και έναν ανελκυστήρα σιτηρών. Όπως και με την καλλιέργεια αγροτικών προϊόντων, το Ανατολικό Κολοράντο έχει καλή ανάπτυξη της κτηνοτροφίας, όπως τα ράντσα βοοειδών και τις φάρμες χοίρων και νερό για άρδευση είναι διαθέσιμο από το Σάουθ Πλατ, τον Ποταμό Αρκάνσας, και μερικά άλλα ρεύματα, και επίσης από υπόγειες πηγές, περιλαμβανομένων των αρτεσιανών φρεάτων. Όμως, η εντατική χρήση νερού του εδάφους από πηγάδια για άρδευση έχει προκαλέσει τη μείωση των αποθεμάτων υπόγειου νερού.

 Οροσειρά Φροντ 
μικρογραφία|αριστερά|Η οροσειρά Φροντ δυτικά του Ντένβερ
Ο περισσότερος πληθυσμός του Κολοράντο κατοικεί κατά μήκος της ανατολικής άκρης των Βραχωδών Ορέων στον Αστικό Διάδρομο Οροσειράς Φροντ μεταξύ του Τσεγιέν, Ουαϊόμινγκ, και του Πουέμπλο, Κολοράντο. Αυτή η περιοχή προστατεύεται μερικώς από επικρατούσες θύελλες που φυδούν από την περιοχή του Ειρηνικού Ωκεανού από τα υψηλά Βραχώδη Όρη στο μέσο του Κολοράντο. Τα μόνα άλλα σημαντικά κέντρα πληθυσμού είναι στο Γκραντ Τζάνκσιον και το Ντουράνγκο στο άκρο δυτικό Κολοράντο.

 Ηπειρωτικό Χώρισμα 
Το Ηπειρωτικό Χώρισμα εκτείνεται κατά μήκος της κορυφής των Βραχωδών Ορέων. Η περιοχή του Κολοράντο στα δυτικά του Ηπειρωτικού Χωρίσματος ονομάζεται Δυτική Πλαγιά του Κολοράντο. Το αποστραγγισμένο νερό δυτικά του Ηπειρωτικού Χωρίσματος ρέει στα νοτιοδυτικά μέσω του Ποταμού Κολοράντο και του Γκριν Ρίβερ μέσα στον Κόλπο της Καλιφόρνια.

Στο εσωτερικό των Βραχωδών Ορέων υπάρχουν αρκετά μεγάλα επίσης καλούμενα «πάρκα» ή υψηλές ευρείες λεκάνες. Στα βόρεια, στην ανατολική πλευρά του Ηπειρωτικού Χωρίσματος βρίσκεται το Βόρειο Πάρκο του Κολοράντο. Το Βόρειο Πάρκο αποστραγγίζεται από τον βόρειο ποταμό Πλατ, ο οποίος ρέει βόρεια στο Ουαϊόμινγκ και τη Νεμπράσκα. Μόλις στα νότια του Νορθ Παρκ, αλλά στη δυτική πλευρά του Ηπειρωτικού Χωρίσματος, είναι το Μίντλ Παρκ, το οποίο παροχετεύεται από τον ποταμό Κολοράντο. Το Σάουθ Παρκ είναι η περιοχή των πηγών του Νότιου Ποταμού Πλατ.

 Μεγαλύτερες πόλεις του Κολοράντο 
+Οι 15 μεγαλύτερες πόλεις του Κολοράντο#ΠόληΚομητείαΠληθυσμός πόληςΠληθυσμός μητροπολιτικής1ΝτένβερΝτένβερ716.5773.236.4812Κολοράντο ΣπρινγκςΕλ Πάσο488.664726.9693ΩρόραΑράπαχο, Άνταμς, 
Ντάγκλας395.052(ανήκει στη μητροπολιτική του Ντένβερ)4Φορτ ΚόλινςΛάριμερ170.376369.3775Λέικγουντ Τζέφερσον155.961(ανήκει στη μητροπολιτική του Ντένβερ)6ΘόρντονΆνταμς, Γουέλντ144.922(ανήκει στη μητροπολιτική του Ντένβερ)7ΑρβάνταΤζέφερσον, Άνταμς121.414(ανήκει στη μητροπολιτική του Ντένβερ)8Ουέστμινστερ Τζέφερσον, Άνταμς114.875(ανήκει στη μητροπολιτική του Ντένβερ)9ΓκρίλεϊΓουέλντ112,609343.84610ΠουέμπλοΠουέμπλο111,077171.43011Σεντένιαλ Αράπαχο106,883(ανήκει στη μητροπολιτική του Ντένβερ)12ΜπόλντερΜπόλντερ105,898330.75813ΛόνγκμοντΜπόλντερ, Γουέλντ98,630(ανήκει στη μητροπολιτική του Ντένβερ)14Κάστλ ΡοκΝτάγκλας81,41515ΛόβλαντΛάριμερ79,352(ανήκει στη μητροπολιτική του Φορτ Κόλινς)

 Κυβέρνηση και πολιτικά 


 Αποτελέσματα προεδρικών εκλογών στο Κολοράντο 
+Αποτελέσματα προεδρικών εκλογών (1992-2020) ΈτοςΔημοκρατικόΡεπουμπλικανικόΔιαφοράΕκλ.202055.41% 1,804,35241.90% 1,364.471(Δ) +13.51%9201648.16% 1,338,87043.25% 1,202,484(Δ) +4.91%9201251.49% 1,323,10146.13% 1,185,243(Δ) +5.36%9200853.66% 1,288,63344.71% 1,073,629(Δ) +8.95%9200447.02% 1,001,73251.69% 1,101,255(Ρ) +4.67%9200042.39% 738,22750.75% 883,748(Ρ) +8.36%8199644.43% 671,15245.80% 691,848(Ρ) +1.37%8199240.13% 629,68135.87% 562,850(Δ) +4.26% 8

 Πολιτειακή κυβέρνηση 
Όπως όλες οι πολιτείες, το πολιτειακό σύνταγμα του Κολοράντο προβλέπει τρεις κλάδους κυβέρνησης: τον νομοθετικό, τον εκτελεστικό και τον δικαστικό κλάδο. Ο Κυβερνήτης είναι επικεφαλής του εκτελεστικού κλάδου της πολιτείας. Το Ανώτατο Δικαστήριο του Κολοράντο είναι το ανώτατο δικαστήριο στην πολιτεία. Το πολιτειακό νομοθετικό σώμα είναι η Γενική Συνέλευση του Κολοράντο, η οποία αποτελείται από δύο σώματα, τη Βουλή των Αντιπροσώπων και τη Γερουσία.
+ Αποτελέσματα εκλογών κυβερνήτη Έτος Ρεπουμπλικανικό Δημοκρατικό201011.3% 199,03451.0% 912,005200640.16% 625,88656.98% 888,096200262.62% 884,58433.65% 475,373199849.06% 648,20248.43% 639,905199438.70% 432,04255.47% 619,205199035.43% 358,40361.89% 626,032

Η Βουλή έχει 65 μέλη και η Γερουσία έχει 35. Τρεχόντως, η Βουλή ελέγχεται από το Ρεπουμπλικανικό Κόμμα με μια πλειοψηφία μίας έδρας και η Γερουσία ελέγχεται από το Δημοκρατικό Κόμμα. Η Γενική Συνέλευση του Κολοράντο του 2005 ήταν η πρώτη που ελεγχόταν από τους Δημοκρατικούς σε σαράντα χρόνια. Ο παρών κυβερνήτης είναι ο Δημοκρατικός Τζον Χικενλούπερ.
μικρογραφία|αριστερά|Ένας μεγεθύνσιμος χάρτης των 64 κομητειών της πολιτείας του Κολοράντο

 Κομητείες 

Βλέπε επίσης:Κατάλογος κομητειών στο Κολοράντο

Η πολιτεία του Κολοράντο διαιρείται σε 64 κομητείες. Οι κομητείες είναι σημαντικές μονάδες διοίκησης στο Κολοράντο αφότου η πολιτεία δεν έχει δευτερεύουσες πολιτικές υποδιαιρέσεις όπως οι δήμοι.

 Παραπομπές 

 Περαιτέρω ανάγνωση 
 Explore Colorado, A Naturalist's Handbook, The Denver Museum of Natural History and Westcliff Publishers, 1995, ISBN 1-56579-124-X for an excellent guide to the ecological regions of Colorado.
 The Archeology of Colorado, Revised Edition, E. Steve Cassells, Johnson Books, Boulder, Colorado, 1997, trade paperback, ISBN 1-55566-193-9.
 Chokecherry Places, Essays from the High Plains, Merrill Gilfillan, Johnson Press, Boulder, Colorado, trade paperback, ISBN 1-55566-227-7.
 The Tie That Binds, Kent Haruf, 1984, hardcover, ISBN 0-03-071979-8, a fictional account of farming in Colorado.
 Railroads of Colorado: Your Guide to Colorado's Historic Trains and Railway Sites, Claude Wiatrowski, Voyageur Press, 2002, hardcover, 160 pages, ISBN 0-89658-591-3

 Εξωτερικοί σύνδεσμοι 

State government
 Colorado state government website
 Colorado Department of Transportation
 Colorado highway maps
 Colorado Travel Map
 Colorado counties
 Colorado municipalities
 Colorado special districts
 Colorado tourism
 Colorado State and County Government Websites 
 List of searchable databases produced by Colorado state agencies hosted by the American Library Association Government Documents Roundtable.
Federal government
 Energy & Environmental Data for Colorado
 USGS Colorado state facts, real-time, geographic, and other scientific resources of Colorado 
 United States Census Bureau
 Colorado QuickFacts
 Colorado economic data
 Colorado housing data
 Colorado social data
 USDA ERS Colorado state facts
Other
 Colorado County Evolution
 Ask Colorado
 2000 Census of Population and Housing for Colorado
 Mountain and Desert Plants of Colorado and the Southwest,
 Climate of Colorado 



Κατηγορία:Πολιτείες των ΗΠΑ